1870 आंगनबाड़ी, 870 में ही बिजली कनेक्शन, गर्मी में नौनिहाल हलाकान
जिले के आंगनबाड़ी केंद्रों में हर साल गर्मी का मौसम सबसे कठिन होता है। जिले में 1870 आंगनबाड़ी हैं, लेकिन इनमें से आज तक सिर्फ 870 आंगनबाड़ी केंद्र में ही बिजली कनेक्शन हो पाए हैं। एक हजार आंगनबाड़ी केंद्र अब भी बिजली की सुविधा से वंचित हैं। बिजली के अभाव में केंद्र में पहुंचने वाले बच्चों और सहायिका और कार्यकर्ताओं को भी काफी परेशानी होती है। सबसे ज्यादा परेशानी किराए के मकानों में संचालित केंद्रों और सांस्कृतिक भवन में लगने वाले आंगनबाड़ी केंद्रों में है।
जिले में 1870 आंगनबाड़ी केंद्र हैं। भास्कर की पड़ताल में सामने आया कि इनमें से अब तक सिर्फ 870 आंगनबाड़ी केंद्रों में ही बिजली की सुविधा हो पाई है। हजार आंगनबाड़ी केंद्रों में अब भी बिजली की व्यवस्था नहीं की जा सकी है। शहर के अटल आवास आंगनबाड़ी केंद्र में बिजली के लिए वायरिंग हुई है। इसके बाद भी अब तक कनेक्शन और पंखे नहीं लग पाने से बच्चों को गर्मी झेलनी पड़ती है। एक आंगनबाड़ी केंद्र में बिजली कनेक्शन के लिए शासन से 30 हजार रुपए का बजट मिलता है। 2013-14 से आंगनबाड़ी केंद्र में बिजली के लिए बजट मिलना शुरू हुआ है। इसी तरह 2013-14 अौर 2014-15 में बिजली के लिए बजट मिला है। 2015-16 के लिए बजट नहीं मिल पाया है। इसके कारण भी आंगनबाड़ी केंद्रों में बिजली कनेक्शन का काम प्रभावित हो रहा है।
बिजली कनेक्शन कराने प्रयास जारी
कुछ साल से आंगनबाड़ी केंद्रोंं के लिए भवन बन रहे हैं। इनमें भवन निर्माण के साथ विद्युतीकरण भी करवाया जा रहा है। पुराने भवनों में यह प्रावधान नहीं था। सभी आंगनबाड़ी केंद्रो में विद्युतीकरण कराने का प्रयास किया जा रहा है। एलआर कच्छप, जिला कार्यक्रम अधिकारी, महिला एवं बाल विकास, कांकेर
बिजली कनेक्शन कराने प्रयास जारी
कुछ साल से आंगनबाड़ी केंद्रोंं के लिए भवन बन रहे हैं। इनमें भवन निर्माण के साथ विद्युतीकरण भी करवाया जा रहा है। पुराने भवनों में यह प्रावधान नहीं था। सभी आंगनबाड़ी केंद्रो में विद्युतीकरण कराने का प्रयास किया जा रहा है। एलआर कच्छप, जिला कार्यक्रम अधिकारी, महिला एवं बाल विकास, कांकेर
िजले में आंगनबाड़ी
केंद्रो का आंंकड़ा
विकासखंड आंगनबाड़ी विद्युतीकृत
कांकेर 253 96
चारामा 180 158
नरहरपुर 243 84
भानुप्रतापपुर 223 170
अंतागढ़ 242 127
दुर्गूकोंदल 235 86
कोयलीबेड़ा 98 38
पखांजुर 396 111
कुल 1870 870
कांकेर। शहर के अटल आवास में चल रहा आंगनबाड़ी केंद्र, जहां बिजली कनेक्शन के लिए वायरिंग तो कर दी गई है, कनेक्शन नहीं जोड़ा गया।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva mai_Deva npi_Deva bho_Deva awa_Deva awa_Deva san_Deva bho_Deva mar_Deva bho_Deva hin_Deva